  Майя Бывальцева Удмуртиысь Лулчеберетъя министерстволэн но Лулчеберетъя кылёсбурез кун ласянь утёнъя агентстволэн Лятушевичлэн юртэзлы (Ижкарысь одӥгез вашкалаез из юрт) но Йӧскалык лыдӟетъюртлы матын трос этажъем корка пуктон пумысен алонъёссы ӧвӧл. 21-тӥ гудырикошконэ журналистъёслы со сярысь вераз кар администрациысь Архитектурая но карез лэсьтонъя валтӥсь управленилэн кивалтӥсез Владимир Некрасов. «Ӵектос ужкагаз вылын лэзён сётэмын 2015-тӥ арын 31-тӥ пӧсьтолэзе. Ӵектос ужкагазын ваньмыз чакламын, со пӧлын лулчеберетъя эскеронлы актъёс. Пумкылъян Удмурт Элькунысь лулчеберетъя министерсвтоен соглаштэмын. Объектэз утён (Лятушевичлэсь юртсэ — ред.), интывылзэ умоятон, отмосткаос, туннэ нуналлы ваньмыз со лэсьтэмын», — вераз Некрасов. Солэн кылъёсызъя, пуктӥськись улон юрт лыдӟиськонниез выльдонъя чакланъёслы уз люкеты, угось соин герӟаськем ужпумъёс юртлэн лымшор палысьтыз интывылэз йӧто, али отын Ленинлы синпелет сылэ. Лыдӟетъюртэз уйпала паськытатыны малпанъёс луысалзы ке, соку юанъёс кылдысалзы. Но туннэ нуналлы Росси Федерациысь лулчеберетъя министерствоын пумкылъян кутэмын — лыдӟиськоннилэсь юртсэ азьвыл интыяз ик пуктоно… Юртэз паськытатыны чакламтэ. Лэзён сётэмын лыдӟетъюртэз выльдыны, пушсэ тупатыны, куд-ог ёзъёссэ юнматыны Ижкарысь валтӥсь архитектор Владимир НекрасовТа дыре благоустройство но пичияк парковка, озьы ик тылпу кысон техникалы пырон сюрес лэсьтон понна музъем висъян сярысь ужпумъёс эскерисько. Некрасовлэн верамезъя, со ужпумъёс толэзь ӵоже сэрттэмын-пертчемын луозы. Тодэ вайытом, Удмуртиысь Йӧскалык лыдӟиськоннилэсь юртсэ 2020-тӥ арын элькунлэн кунлыкезлы 100 ар тырмонлы выльдыны быгатозы шуыса вераз улсовлы тӧролэсь ужзэ огдырлы быдэсъясь Александр Бречалов. Тегъёс: Ижкар Удмуртия лэсьтськон Йӧскалыклыдӟетъюрт  